Diari Oficial de la Generalitat Valenciana


Sumari del DOGV 6823, del 20-07-2012 (2012/7181)

RESOLUCIÓ de 16 de juliol de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Calp per a la creació d'un conservatori elemental de Música, a Calp.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6823

Data del DOGV
:   20-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7181


Data del document
:   16-07-2012

Organisme emissor
:   Conselleria de Presidència

Tipus de document
:   Resolució

Descriptors 

:   * centre d'ensenyament

RESOLUCIÓ de 16 de juliol de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Calp per a la creació d'un conservatori elemental de Música, a Calp. [2012/7181]  
La Generalitat i l'Ajuntament de Calp han subscrit, després de la tramitació prèvia reglamentària, el 3 de juliol de 2012, el conveni per a la creació d'un conservatori elemental de Música a Calp.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 606/2012, i que figura com a annex d'esta resolució.  
  
  
Valencia, 16 de juliol de 2012.- La directora general del Secretariat del Consell i Relacions amb les Corts: M.ª Teresa Lleó Alonso.  
  
  
Conveni entre la Generalitat (Conselleria d'Educació, Formació i Ocupació) i l'Ajuntament de Calp per a la creació d'un conservatori elemental de Música, a Calp  
  
València, 3 de juliol de 2012  
  
Reunits  
D'una part, María José Català Verdet, consellera d'Educació Formació i Ocupació, en nom i representació de la Generalitat, en virtut de l'acord adoptat pel consell, el dia 5 d'abril de 2012.  
D'una altra part, César Sánchez Pérez, alcalde president de l'Ajuntament de Calp, facultat per a este acte per l'Acord del Ple de l'esmentat Ajuntament, de 9 de març de 2012.  
  
Manifesten  
1. L'Ajuntament de Calp va acordar sol·licitar la creació d'un conservatori de Música de grau elemental de la seua titularitat a Calp, dins del marc educatiu de la Llei Orgànica 2/2006, de 3 de maig, d'Educació (BOE núm. 106, de 04.05.2006), d'ara en avant, LOE), d'Educació.   
2. La disposició addicional segona, punt 2, de la Llei Orgànica 8/1985, de 3 de juliol (BOE núm. 159, de 04.07.1985), reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre estes i l'administració educativa competent.  
3. El Servici de Projectes i Construccions Educatives ha emés un informe tècnic favorable a allò que s'ha sol·licitat, en data 26 de novembre de 2010, a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir els centres que impartisquen ensenyances artístiques.  
4. El 30 de novembre de 2010, la Direcció General d'Ordenació i Centres Docents va dictar un informe pel qual s'aprova la proposta d'instal·lacions i ús educatiu dels espais reflectits en els plans presentats per a la creació del mencionat conservatori.   
  
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.   
6. Les peticions s'ajusten a allò que s'ha indicat en el Reial Decret 389/1992, de 15 d'abril (BOE núm. 102, de 28.04.1992), pel qual s'establixen els requisits mínims dels centres que impartixen ensenyances artístiques, així com al Decret 159/2007, de 21 de setembre (DOCV núm. 5606, de 25.09.2007) pel qual s'establix el currículum del grau elemental de Música i es regula l'accés al dit grau, pel que fa als objectius, continguts i sistema d'avaluació corresponents als estudis de grau elemental sol·licitats.  
Per això, en virtut de les competències que atorga el Reial Decret 2093/1983, de 28 de juliol (BOE núm. 187, de 06.08.1983), sobre traspàs de funcions i servicis de l'Administració de l'Estat a la Comunitat Valenciana, en matèria d'educació, el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV núm. 1968, de 19.02.1993) i la Llei 7/1985, de 2 d'abril (BOE núm. 80, de 03.04.1985), reguladora de les Bases de Règim Local, la Conselleria d'Educació Formació i Ocupació i l'Ajuntament de Calp, acorden subscriure el present conveni atenent les següents clàusules:  
  
  
Primera  
L'objecte del present conveni és la creació d'un conservatori elemental de Música a Calp, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, de 3 de juliol, reguladora del Dret a l'Educació, LODE (BOE núm. 159, de 04.07.1985), amb les característiques, les ensenyances i la configuració que s'indiquen:  
Denominació genèrica: conservatori elemental de Música.  
Denominació específica: Municipal.  
Domicili: av. Mas Nou, núm. 1. Casa de la Cultura.  
Localitat: Calp.  
Província: Alacant.  
Codi: 62635684.  
Titular: Ajuntament de Calp.  
Ensenyances i places escolars: el conservatori elemental de Música de Calp, de titularitat municipal, impartirà, amb reconeixement oficial i plenes facultats acadèmiques, les ensenyances previstes en la LOE, corresponents a les especialitats de grau elemental següents:   
Clarinet, Guitarra, Trompeta, Flauta travessera, Piano, Oboé, Percussió i Saxòfon, amb una capacitat de 120 places escolars.  
  
Segona  
A efectes administratius, i exclusivament en relació amb les ensenyances de grau elemental, el conservatori elemental de música, de titularitat municipal de Calp, queda adscrit al Conservatori Professional de Música de Tenor Cortis, de Dénia (número de codi 0311458).  
  
Tercera  
Correspon al titular del conservatori elemental de música, de titularitat municipal de Calp, la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació Formació i Ocupació per a la concessió de subvencions als centres públics d'ensenyança de Música.  
  
Quarta  
El Conservatori Elemental de Música, de titularitat municipal de Calp, se sotmetrà a l'autoritat de la Conselleria d'Educació Formació i Ocupació i de la Inspecció Educativa, d'acord amb el títol VII de la LOE i en aquells supòsits previstos en el Decret 180/1992, de 10 de novembre (DOGV núm. 1913, de 27.11.1992), pel qual es regulen l'organització i les funcions de la inspecció educativa i s'establix el sistema d'accés i permanència en l'exercici.  
  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III, del títol V, de la LOE.  
b) Complir els requisits establits en el Reial Decret 389/1992.  
  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: Decret 159/2007, de 21 de setembre (DOGV núm. 5606, de 25.09.2007, pel qual s'establixen els aspectes bàsics del currículum del grau elemental de les ensenyances de Música, el Decret 2618/1966, de 10 de setembre (BOE núm. 254, de 24.10.1966), sobre reglamentació general dels conservatoris de Música i el Decret 151/1993.  
  
d) Seguir les directrius acadèmiques de l'Administració educativa per als centres dependents de la Conselleria d'Educació Formació i Ocupació, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar, a la Conselleria d'Educació Formació i Ocupació, les modificacions d'horari i els canvis de professorat que puguen produir-se, adjuntant els documents que justifiquen el compliment de la titulació exigida del nou professorat.  
e) La custòdia d'actes, d'expedients d'alumnes, de registres de correspondència oficial i de tots els documents de caràcter administratiu que es generen en virtut de les facultats que se li conferixen.  
  
Sexta  
El present conveni produïx efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2011/2012.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà el corresponent expedient, que es tramitarà, si no n'hi ha normativa específica per als centres docents públics, conforme al procediment regulat en el capítol III del mencionat Reial Decret 321/1994, de 25 de febrer. Finalitzarà la seua aprovació per orde del conseller d'Educació Formació i Ocupació.  
En els supòsits arreplegats en l'article 10.2 abans mencionat, s'instruirà l'expedient que donarà lloc a una nova autorització, per al qual haurà de subscriure's l'oportú conveni entre les parts.  
  
Octava  
El present conveni tindrà una duració indefinida, i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
c) Per denúncia d'una de les parts, amb l'avís previ de sis mesos abans de l'inici del curs acadèmic en què s'haja d'extingir, com a mínim.  
d) Per canvi de titularitat del centre o cessament de les activitats.  
Esta extinció produirà efectes a partir del final del curs en què es produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
  
Novena  
L'aplicació i execució d'este conveni, incloent-s'hi a este efecte tots els actes jurídics que puguen dictar-se en desplegament o execució d'este, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de l'Ajuntament de Calp.  
  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
En prova de conformitat i perquè quede constància, firmen ambdós parts el present conveni en el lloc i la data consignats anteriorment.  
  
  
La consellera d'educació formació i ocupació: María José Català Verdet.  
L'alcade president de l'Ajuntament de Calp: César Sanchéz Pérez.